stanford-oval/wikipedia huggingface dataset:
שי זילברמן
הערות שוליים

↑  טל בכלר, שי זילברמן | נאמן למקור, באתר מוזיאון הרצליה לאמנות עכשווית, ‏2014
↑  קיר בעיר מס' 7 - שי זילברמן, באתר עיריית תל אביב-יפו, ‏2018
↑  Garden's Keeper Shay Zilberman, גלריה עינגא לאמנות עכשווית, ‏2020
| --- | --- |
בקרת זהויות :  ICIA: 303251  NLI: 987007424903205171  ISNI: 0000 0001 0824 7057  LCCN: no2010197072  SUDOC: 188816631  VIAF: 160707515   WorldCat (עם VIAF): 160707515
ארנה ברי

| --- | --- |

 לידה:  19 בדצמבר 1949 (בת 75) ירושלים
 מדינה:  ישראל 
 מקום מגורים:  ירושלים 
 השכלה:  אוניברסיטת דרום קליפורניה  אוניברסיטת תל אביב  אוניברסיטת חיפה 
 מקצוע:  מדענית, יזמת היי-טק, אשת עסקים
 פרסים והוקרה:  2014: WITI Hall of Fame 2017: עמיתת כבוד מהמכללה האקדמית תל אביב יפו 2017: עמיתת כבוד מהמרכז הבינתחומי הרצליה 2018: אות מגן הסייבר
 
ארנה ברי (נולדה ב־19 בדצמבר 1949, כ"ח בכסלו, ה'תש"י) היא מדענית, דוקטור למדעי המחשב, יזמת היי-טק, אשת עסקים, מנהלת בכירה במגזרי המדע והטכנולוגיה בישראל. האישה הראשונה בישראל שכיהנה בתפקיד המדענית הראשית וראש מנהל המו"פ התעשייתי של משרד התעשייה המסחר והתעסוקה בממשלת ישראל (1996–2000).
ביוגרפיה

ארנה ברי נולדה בירושלים לראיסה ויואש צידון. היא גדלה והתחנכה בתל אביב ובצרפת. היא אחותם של עורך הדין רם צידון ושל דניאל צידון, פרופסור לכלכלה, שכיהן כמשנה למנכ"ל וראש חטיבת שוקי הון בבנק לאומי.
אמה של ברי, ראיסה לבית שרירא, הייתה אחות במקצועה ושימשה במגוון תפקידים בתקופת טרום המדינה בשירות הפלמ"ח ובמחנות המעפילים בקפריסין, ולאחר קום המדינה, בבית החולים תל השומר ובשירותי הרפואה הציבורית במגזר החרדי. אביה יואש צידון (צ'אטו), היה פעיל ההעפלה, מראשוני טייסי הקרב של חיל האוויר וחבר הכנסת בכנסת ה-12, מטעם מפלגת צומת. בנאום שנשאה ברי בעת קבלת אות יקירת הנגב, הקדישה ברי את הפרס להוריה, "מקור ההשראה שלי, אשר הנחילו לי ערכים של אכפתיות ונתינה ציבורית".
את שירותה הצבאי עשתה כקצינת תיאום הדרכה בבית הספר לטיסה של חיל האוויר, והשתחררה בדרגת סגן בשנת 1970.
בשנת 1975 סיימה לימודי תואר ראשון (B.A) במתמטיקה וסטטיסטיקה באוניברסיטת חיפה, ולאחר שקיבלה תואר שני (M.A) בסטטיסטיקה ובחקר ביצועים מאוניברסיטת תל אביב, יצאה בשנת 1979 ללימודים באוניברסיטת דרום קליפורניה (USC) שבארצות הברית. ב-1982 סיימה תואר שני נוסף (M.Sc) במדעי המחשב, ובשנת 1986 קיבלה תואר דוקטור במדעי המחשב.
בשנת 2015 אובחן אצל ברי סרטן הרחם והשחלות וכן גידול סרטני בבלוטת התריס.
ב-2018 השתתפה בסרטון שהפיקה מיקרוסופט ישראל לרגל מחאה נגד אלימות כלפי נשים בישראל, וחשפה כי סבלה מאלימות פיזית מבן זוגה לשעבר.
ביוגרפיה > מחקר ופיתוח

במהלך לימודיה האקדמאים שימשה עמיתת מחקר בתאגיד ראנד, והמחקר האקדמי שערכה בנושא "האצת חישוב" - "Speeding up distributed simulation using the time warp mechanism" - ופורסם בשנת 1986, הדגים כי תוכניות מבוזרות מסוגלות לפעול מהר יותר.
בתום לימודי הדוקטורט הצטרפה לחברות "System Development Corporation", ‏Burroughs ו-UNISYS, שם החלה את פעילותה בתחום רשתות התקשורת המקומיות (LAN). עם שובה מארצות הברית לישראל בשנת 1987 הצטרפה אל מעבדת המחקר של IBM בחיפה, ובמסגרת זו עסקה בסימולציות חומרה על ארכיטקטורות שונות של שבבי אינטל. בשנת 1989 הצטרפה לחברת "פיברוניקס" ועסקה בפיתוח פרויקטים בתחום רשתות תקשורת מקומיות מסוג FDDI ו-Token ring.
במהלך שנת 1993 חברה ברי להקמת חברת "אורנט טכנולוגיות תקשורת נתונים בע"מ" (‎"ORNET Data Communication Technologies Ltd."‎), אשר פיתחה מתגי Ethernet.
בד בבד עם גיוס הכספים לאורנט שימשה ברי כמנהלת הטכנולוגית של פרויקט תעשייתי בחברת אלביט מערכות וייעצה לחברת אינטל. בספטמבר 1995 נרכשה אורנט על ידי חברת סימנס הגרמנית.
ביוגרפיה > פעילות ציבורית

בינואר 1997 מונתה למדענית הראשית ומנהלת מערך המחקר ופיתוח התעשייתי של משרד התמ"ת. ברי היא האישה הראשונה והיחידה ששימשה בתפקיד זה. התקציב הכולל של תוכניות לאומיות ובינלאומיות בראשות המדען הראשי הסתכמו ב-450 מיליון דולר בשנה. מתוקף תפקידה שימשה גם כיו"ר קרן בירד שהוקמה על ידי ממשלות ישראל וארצות הברית על מנת לטפח ולממן פרויקטי מחקר ופיתוח משותפים לשתי המדינות, הובילה את השתתפותה של ממשלת ישראל בפעילויות בתחומי המדע והטכנולוגיה של האיחוד האירופי, ועמדה בראש קרנות הון משותפות עם קנדה, הממלכה המאוחדת, קוריאה הדרומית וסינגפור.
ברי השתתפה בוועדות שונות, כדוגמת ועדת ברודט (2007) וועדת טישלר (2012), שהוקמו לשם בחינת תקציב הביטחון והתאמת סעיפיו המרכזיים לצורכי מערכת הביטחון.
ביוגרפיה > יזמות עסקית

בקיץ 2000 עזבה ברי את המגזר הציבורי, חזרה למגזר העסקי הפרטי, והצטרפה לקרן הון סיכון ג'מיני בה שימשה שותפה עצמאית עד ינואר 2011. במסגרת זו שימשה יו"ר חברת הסטארט-אפ PrimeSense של ג'מיני, שמאוחר מומנה גם על ידי ג'נסיס, קאנאן ו-Silver Lake Sumeru. ‏PrimeSense פיתחה את טכנולוגיית חיישני Kinect, ואת רכיבי התלת-ממד המשמשים את קונסולת משחקי הווידאו Xbox 360 של מיקרוסופט. עם הצטרפותה לחברת EMC כסגנית נשיא וכמנכ"לית מרכז המצוינות של החברה (Center of Excellence-COE) בישראל בינואר 2011, התפטרה ברי מתפקידה כיו"ר PrimeSense, אך המשיכה לשמש חברת מועצת המנהלים שלה עד שהחברה נרכשה על ידי אפל בדצמבר 2013. שימשה כיו"ר במספר חברות נוספות, בהן: חברת למבדה קרוסינג (Lambda Crossing) שעסקה בייצור רכיבים אופטיים, חברת ריברהד ((Riverhead Networks שנרכשה על ידי חברת סיסקו במרץ 2004, חברת התקשורת רדוור (Radware), חברת אדמיינד מקבוצת אמבלייז, וכדירקטורית ב"פועלים שוקי הון" ובחברות ציבוריות, כגון אלדין (Aladdin), אלווריון (Alvarion), וקומטאץ' (Commtouch).
בשלהי 2006 מונתה ליו"ר איגוד קרנות ההון סיכון של ישראל (Israel Venture Association – IVA), תפקיד שבו כיהנה במשך שלוש שנים עד 2009, ובשנת 2008 הצטרפה למיזם ראשון מסוגו בעולם, שהקימו 40 בכירי הייטק ישראלים במטרה להשקיע בחברות הזנק ישראליות עוד בשלב הרעיון (Pre seed).
במסגרת תפקידיה ב-EMC הובילה ברי בשנת 2011 את הקמת מרכז הפיתוח של החברה בבאר שבע, אשר שנה לאחר הקמתו הכפיל את יעד מצבת כוח האדם שלו. בשנת 2014 הורחבה האחריות הניהולית של ברי בחברת EMC עם מינויה לסגנית נשיא לחדשנות וצמיחה, האחראית על מרכזי המצוינות של החברה באירופה, המזרח התיכון ואפריקה, אמריקה הצפונית ואמריקה הדרומית. מאז המיזוג בין דל ו-EMC הוגדר תפקידה של ברי כסגנית נשיא Dell EMC ומנכ"לית מרכז המצוינות שלה בישראל עד מרץ 2018. מאז עוסקת ברי במתן הרצאות בגופים אקדמיים, בפורומים של חשיבה, ומרצה אף בנושאי ביטחון ומדיניות.
באוקטובר 2021 הצטרפה ארנה כחברת הנהלה לגוגל קלאוד ישראל ומשרד ה-CTO.
ביוגרפיה > עשייה התנדבותית

במסגרת פעילותה בישראל שימשה ברי בהתנדבות כדירקטורית עמותת קו משווה לקידום שוויון בתעסוקת אקדמאים ערבים, כדירקטורית בחברת היישום "בי ג'י נגב טכנולוגיות" (BGN Technologies), וכחברה בוועדת הפטנטים ובוועדה לקביעת מדיניות קניין רוחני של אוניברסיטת בן-גוריון בנגב. על פעילותה זו קבלה את אות "יקירת הנגב" לשנת 2012 מטעם אוניברסיטת בן-גוריון בנגב.
בנוסף השתתפה ברי בפעילויות שונות של הקהילה האירופית בארגון Women in Industrial Research‏ (WIR) של הנציבות האירופית (The European Commission), ובמועצה למחקר EURAB) European Research Advisory Board), בה החליפה את פרופ' רות ארנון כחברה בארגון. צוותי המחקר EURAB 2 members.
ברי נטלה חלק בצוות המחקר של ACM, הארגון החינוכי הגדול בעולם לקידום המחשוב כמדע וכמקצוע. עבודת המחקר של ACM Job Migration Task Force התמקדה בהשפעת הגלובליזציה על השינויים בתוכניות הלימוד בתחום מדעי המחשב בארצות הברית ובעולם ועל הרחבת בסיס התעסוקה לנשים על סמך יכולותיהן המקצועיות, ופורסמה בשנת 2006.
בין 2009–2017 שימשה ברי כיו"ר לשכת המסחר ישראל-ניו זילנד-אוסטרליה. ובין 2010–2017 היא כיהנה כיו"ר הוועד המנהל של המכללה האקדמית תל אביב-יפו. בשנת 2014 הצטרפה כחברת נשיאות האיגוד לאלקטרוניקה והתוכנה. בשנת 2023 הצטרפה גם לוועד המנהל של סיינסאברוד - ארגון המדענים הישראלים בחו"ל (עמותה).
ברי היא גרושתו של דניאל ברי ואם לשלושה. היא מתגוררת בגני צהלה, תל אביב.
פרסים והישגים

2005: הציב ירחון הטכנולוגיה האמריקני Red Herring את ברי כ"אחת מ-25 הנשים המשפיעות והחשובות בעולם הטכנולוגי לשנת 2005"
2008: דורגה במקום הרביעי ברשימת הנשים המשפיעות ביותר בשוק ההון בישראל בסקר של האתר החדשות "כלכליסט".
2011: זכתה בבפרס Viterbi מטעם אוניברסיטת דרום קליפורניה (USC), שהוענק לה ב-8 באפריל 2011, על היכולת לשלב יזמות עסקית עם מצוינות מקצועית.
2012: ברי דורגה במקום ה-70 ברשימת 100 האנשים המשפיעים בישראל של המגזין הכלכלי דה-מרקר
2013: זכתה ב"אות יקירת הנגב" מטעם אוניברסיטת בן-גוריון בנגב
2014: ברי זכתה בפרס ""WITI Hall of Fame"" לשנת 2014 מטעם ארגון WITI‏ ("Women in Technology International"), המוענק מדי שנה כאות הוקרה והערכה על תרומתן של נשים לקהילות המדע והטכנולוגיה ברחבי העולם,
2017: קיבלה ברי תואר עמיתת כבוד מהמכללה האקדמית תל אביב יפו בגין תרומתה למכללה ופועלה למען הטכנולוגיה והמדע בישראל, למען הנגב, לקידום נשים, ובגין החדשנות והיזמות שלה.
2017: קיבלה תואר עמיתת כבוד מאוניברסיטת רייכמן על תרומתה לתעשייה הטכנולוגית ופעילותה ארוכת השנים במגזר הפרטי והציבורי לקידום מדע וטכנולוגיה בישראל ומחוצה לה, לפיתוח הנגב ולקידום נשים ומיעוטים.
2018: קיבלה ד"ר ברי את אות מגן הסייבר במסגרת שבוע הסייבר בישראל, בגין תרומתה הייחודית למחקר הסייבר בישראל.
2021: הוענק לברי פרס על שם התעשיין הוגו רמניסיאנו מטעם אוניברסיטת תל אביב.
2021: הוענק לה אות אבירות מרכז פרס לשלום ולחדשנות 2021.
2022: קיבלה ברי תואר דוקטור לשם כבוד מטעם אוניברסיטת בר-אילן.
2022: יקירת העיר באר שבע לשנת 2022.
2023: קיבלה תואר עמיתת כבוד מהמרכז האקדמי רופין על תרומה ארוכת שנים למדע ולכלכלה בישראל, על ניפוץ תקרת הזכוכית שחסמה נשים בתעשיית ההייטק ובמגזר הציבורי, על הקול הברור והאמיץ שהיא משמיעה בנושאים רגישים כמו אלימות במשפחה ומעמד האישה בישראל.
2023: פרס חדשנות מטעם האיגוד הישראלי לאיכות.
מחקרים

עבודת הדוקטורט, 1986: Performance Evaluation of the Time Warp Distributed Simulation Mechanism
דו"ח בנושא ניתוח אסטרטגי של סוגיות במדיניות המדע והטכנולוגיה, אתר הנציבות האירופית, 2010
דו"ח בנושא פעילויות EURAB לשנת 2005, אתר הנציבות האירופית, 2005
הערות שוליים

↑  נורית דברת, ‏הנשים הראשונות, באתר גלובס, 6 במאי 2008
↑  יוסי הטוני, ד"ר ארנה ברי: "גם אצלי הייתה אלימות קשה בבית", באתר אנשים ומחשבים, 5 בדצמבר 2018
↑  דיאנה בחור ניר, ארנה ברי: "הייתי אשה מוכה", באתר כלכליסט, 14 בדצמבר 2018
↑  סימנס דטה קומיוניקיישן - הסכם הפצה עם TECH DATA CORP האמריקאית, באתר גלובס, 19 באוקטובר 1997
סימנס תצמצם פעילות אורנט ותעביר השיווק לגרמניה, באתר גלובס, 29 באפריל 1997
↑  מירב ארלוזורוב, ועדת ברודט הגישה את הדו"ח המקיף אי פעם על תפקודו של הצבא: צה"ל 2007 - מנופח, יקר ובזבזני, באתר TheMarker‏, 29 במאי 2007
↑  יובל אזולאי, ‏ועדת טישלר: להוריד את גיל הפרישה כדי ליצור "צבא צעיר", באתר גלובס, 19 באוגוסט 2012
↑  AOL.Tech, 19 June, 2010, Kinect: The company behind the tech explains how it works
↑  הדס גייפמן, ‏אורנה ברי מונתה ליו"ר חברת אדמיינד מקבוצת אמבלייז, באתר גלובס, 12 בינואר 2005
↑  עודד ירון, ד"ר ארנה ברי נבחרה ליו"ר איגוד קרנות ההון סיכון, באתר הארץ, 4 בינואר 2007
↑  אסף גלעד, בית החרושת לסטארט־אפים יוצא לדרך, באתר כלכליסט, 26 במאי 2008
↑  אסף גלעד, אורנה ברי תמונה לסגנית נשיא ב-EMC העולמית, באתר כלכליסט, 1 בדצמבר 2010
↑  אסף גלעד, סופית: EMC מגיעה לבאר שבע, באתר כלכליסט, 26 בדצמבר 2010
↑  רננה אשוח, "שנה אחרי הקמתו: מרכז המו"פ של EMC בבאר שבע הכפיל ויותר את יעד הגיוס עם 55 עובדים", ידעתק 24 ביוני 2012
↑  טלי ציפורי, ‏"מי אני שאגיד למובילאיי 'בגלל ציונות - הייתם צריכים לגדול לבד'", באתר גלובס, 11 באפריל 2017
↑  "Trailblazer Orna Berry steps down from Dell EMC in Israel". The Jerusalem Post | JPost.com. נבדק ב-2018-03-10.
1 2  ד"ר ארנה ברי, המרכז הבינתחומי הרצליה, 13 ביוני 2017
↑  ידיעה באתר של (Australia-Israel Chamber of Commerce (AICC
↑  עידו סולומון, ד"ר ארנה ברי מונתה ליו"ר הועד המנהל של האקדמית תל אביב יפו; צחי רודניק מונה למנכ"ל אימפקט, באתר TheMarker‏, 29 ביוני 2009
↑  אתר האיגוד לאלקטרוניקה והתוכנה http://www.iaesi.org.il
↑  ארנה ברי, באתר הארגון.
↑  הדר רז, "גליה מאור - האישה המשפיעה ביותר בשוק ההון", באתר ynet, 7 במרץ 2008
↑  ידיעה באתר של USC Viterbi School of Engineering
↑  יזהר שי, ‏יקירת הנגב, באתר גלובס, 2 בינואר 2013
↑  WITI Hall of Fame http://www.witi.com/center/witimuseum/halloffame
↑  מן התקשורת יוני-יולי, באתר www.mta.ac.il
↑  שירי דובר, ‏מי זכה בתחרות Creator Awards של חברת WeWork?, באתר גלובס, 21 ביוני 2018
↑  פרס רמניסיאנו לשנת 2021 הוענק לד"ר ארנה ברי, באתר אוניברסיטת תל אביב, ‏18 באוקטובר 2021
↑  אבירות מרכז פרס לשלום ולחדשנות 2021, באתר www.peres-center.org
↑  קשת ברגסון, ‏רבנית, לוחמת וזמרת: הזוכות בד"ר לשם כבוד, באתר "סרוגים", 7 במרץ 2022
↑  דובר העירייה, העיר באר שבע מצדיעה ל-7 יקירות ויקירי העיר באר שבע, באתר עיריית באר שבע, ‏31/10/2022
↑  ד"ר ארנה ברי, באתר המרכז האקדמי רופין
↑  עמי רוחקס דומבה, ‏האיגוד הישראלי לאיכות יעניק פרסי חדשנות לרא"ל (מיל') אביב כוכבי, ד"ר יוסי ורדי וד"ר אורנה ברי, באתר "IsraelDefense‏", 27 באוגוסט 2023
| --- | --- |
בקרת זהויות :  dblp: 96/6994  VIAF: 315536830   WorldCat (עם VIAF): 315536830
הנס ממלינג

| --- | --- |

 לידה:  סביבות 1435 זלינגשטאט, נסיכות הבוחר ממיינץ, האימפריה הרומית הקדושה 
 פטירה:  11 באוגוסט 1494 ברוז', נפת פלנדריה, ממלכת צרפת 
 מקום קבורה:  Sint-Gilliskerk Brugge 
 זרם באמנות:  הפלמים הפרימיטיביים 
 הושפע על ידי:  רוחיר ון דר ויידן 
 יצירות ידועות:  St John Altarpiece, Diptych of an aged couple, Christ with singing and music-making Angels, Diptych with two donors, Portrait of a Man in a Red Hat, Portrait of Jacob Obrecht, Scenes from the Passion of Christ, Triptych of Jan Crabbe, Moreel Triptych, Triptych of the Rest on the Flight into Egypt, Donne Triptych, Adoration of the Magi Triptych, Virgin and Child with St Anthony the Abbot and a Donor, The Canon Gilles Joye, Portrait of a man of the family Lespinette, Greverade Triptych, Diptych of Maarten Nieuwenhove, The Last Judgment, טבח החפים מפשע, Portrait of an Elderly Woman, Bembo diptych, Master of the Prado Adoration of the Magi, Tommaso di Folco Portinari (1428–1501); Maria Portinari (Maria Maddalena Baroncelli, born 1456), Portrait of an old man, Portrait of a Man, Madonna of Jacob Floreins 
 
יום הדין האחרון של ממלינג, מוצג במוזיאון הלאומי בגדנסק
הוצאתו להורג של סבסטיאן הקדוש במוזיאונים המלכותיים לאמנויות יפות של בלגיה
הנס מֶמְלינג (בגרמנית: Hans Memling; סביבות 1435 – 11 באוגוסט 1494) היה צייר פלמי ממוצא גרמני.
ביוגרפיה

הנס ממלינג נולד בזלינגשטאט הסמוכה לפרנקפורט. נעוריו לוטים בערפל, אך כפי הנראה קיבל את הכשרתו כצייר במיינץ או בקלן. בערך ב-1455–1460 היה תלמידו של הצייר הפלמי הנודע רוחיר ון דר ויידן, שהשפיע רבות על יצירתו. ב-1466 עבר לברוז' והושפע גם מן הצייר דירק בוטס, כפי שניתן לראות מציור המזבח של ממלינג "חייה של מרים, אם ישו", שצויר ב-1468, ונמצא כיום בגלריה הלאומית בלונדון.
עד מהרה הוא פיתח את סגנונו האישי המאופיין על ידי דמויות הנמצאות במצב של תנועה אשר צוירו בצבעים ססגוניים ועשירים. ציורו המפורסם "יום הדין האחרון" (1466–1473) נמצא עכשיו במוזיאון הלאומי בגדנסק שבפולין. הנס ממלינג צייר גם למעלה מ-25 ציורי דיוקן.
הטריפטיכון "מרים, אם ישו הילד עם קדושים ונדבנים" שצויר בשנות השבעים של המאה החמש עשרה הוא טיפוסי ליצירתו של ממלינג. סר דון ג'ון, שהזמין ציור זה, בא מאנגליה לברוז' כדי להשתתף בחגיגות נישואיו של שארל הראשון, דוכס בורגונדיה עם מרגרט מיורק ב- 1468. ממלינג היה קשור עם חצר דוכסות בורגונדיה. אוסף הציורים של מרגרטה לבית הבסבורג כולל טריפטיכון בשם "אלוהי הרחמים" של רוחיר ון דר ויידן שבו צייר הנס ממלינג את המלאכים המופיעים בשני חלקיו הצדדיים של טריפטיכון זה.
ב-1477 קיבל ממלינג על עצמו לצייר תמונה של מזבח בעבור בית התפילה של אגודת מוכרי הספרים בברוז'. תמונה זו בשם "שבעת הייסורים של מרים, אם ישו" נמצאת עכשיו בגלריה של טורינו. ב-1479–1480 שימש ממלינג כצייר של מסדר הטמפלרים בברוז'. באות התקופה הוא סיים ציור "בת שבע".
שמו של ממלינג מופיע ברשימת האנשים שמימנו הלוואה שניתנה למקסימיליאן הראשון, קיסר האימפריה הרומית הקדושה במטרה להגן על פלנדריה בפני מעשי איבה מצד צרפת ב-1480.
ציורו של ממלינג "סצנות מחייה של מרים, אם ישו" (1480) נמצא כיום במוזיאון פינקוטק הישן במינכן. ציורו המפורסם של ממלינג "מות הקדושים של אורסולה ושל מלוויה" (1489) נמצא עכשיו במוזיאון הטמפלרים בברוז'. בציוריו המאוחרים של ממלינג קיימים יסודות של ציורי הרנסאנס המוקדמים, כמו ציורו "המדונה והילד" בגלריית אופיצי בפירנצה.
הנס ממלינג מת בברוז' בשנת 1494.
גלריה

דיוקן של איש צעיר בגלריית האקדמיה בונציה
דיוקן של איש מבוגר במוזיאון המטרופוליטן לאמנות
דיוקן של תומאסו פורטינרי במוזיאון המטרופוליטן לאמנות
דיוקן של וויליאם מורל במוזיאונים המלכותיים לאמנויות יפות של בלגיה
דיוקן רעייתו של וויליאם מורל במוזיאונים המלכותיים לאמנויות יפות של בלגיה
ג'ורג'יו מרנגו

| --- | --- |

 לידה:  7 ביוני 1974 (בן 50) קונאו, איטליה 
 מדינה:  איטליה 
 השכלה:  Pontifical Urbaniana University 
 תפקיד:  בישוף טיטולרי (2 באפריל 2020)  parochus (2001–2020)  חשמן (27 באוגוסט 2022) 
 השקפה דתית:  הכנסייה הקתולית, נצרות קתולית 
 
ג'ורג'יו מרנגו, (נולד ב-7 ביוני 1974) הוא בכיר בכנסייה הקתולית ממוצא איטלקי וחבר בחבר החשמנים מאז מונה על ידי האפיפיור פרנציסקוס ב-27 באוגוסט 2022. תוארו הרשמי מאז 2 באפריל 2020 הוא "פרפקט הכנסייה באולן בטור", תחום שיפוט כנסייתי הכולל את שטחה של מונגוליה.
ביוגרפיה

מרנגו נולד בקונאו שבאיטליה ב-1974. בצעירותו לקח חלק בתנועת הצופים והתאמן בסיף.
בשנים 1993–1995 למד פילוסופיה באוניברסיטה התאולוגית של צפון איטליה(אנ') בטורינו ולאחר מכן המשיך ללימודי תאולוגיה מ-1996 עד 1999 באוניברסיטה האפיפיורית הגרגוריאנית ברומא. בשנים 1999–2002 למד באוניברסיטה האפיפיור אורבן בין השנים 1999 ל-2002, וב-2016 השלים תואר דוקטור במיסיולוגיה. ב-26 במאי 2001 הוסמך לכומר, והיה הראשון לעבוד במונגוליה מטעם המסדר שלו, לצד כומר מוודה ו-3 נזירות.
בין 2016 ל-2020 הוא היה חבר המועצה האזורית של המסדר שלו באסיה, הממונה על מיסיונרים במונגוליה וכומר קהילה בארבאיחר. ב-2 באפריל 2020 האפיפיור פרנציסקוס מינה אותו לפרפקט של הכנסייה באולן בטור והעניק לו את התואר בישוף קסטרה סבריאנה(אנ'), במקומו של ואצלאב סלגה פדילה שהלך לעולמו ב-2018. טקס ההסמכה שלו נערך ב-8 באוגוסט 2020 בקתדרלה בטורינו על ידי הקרדינל הפיליפיני לואיס אנטוניו טאגלה, הארכיבישוף של טורינו סזאר נוסיגליה, והקרדינל סוורינו פולטו, הארכיבישוף-אמריטוס של טורינו.
ב-29 במאי 2022, בעת ששה מרנגו ברומא לצורך פגישה שיזם בין האפיפיור למנהיגים בודהיסטים ממונגוליה, הודיע פרנציסקוס כי החליט להפוך את מורנגו לחשמן. ההודעה זכתה לביקורת הן בשל גילו הצעיר של מארנגו, שהיה אז בן 48 בלבד, והיה עתיד להפוך לחשמן הצעיר ביותר בחבר החשמנים, והן בשל הקהילה הקטנה שעמד בראשה, בעוד קהילות גדולות בהרבה כמו מילאנו או לוס אנג'לס נותרו ללא ייצוג בחבר החשמנים.
ב-27 באוגוסט 2022 האפיפיור פרנציסקוס הפך את מורנגו לחשמן, ובאוקטובר אותה שנה מינה אותו כחבר בוועדה להפצת הבשורה (Dicastero per l'evangelizzazione). ב-2023 היה מורנגו אחראי לביקורו של האפיפיור במונגוליה.
הערות שוליים

↑  Fabrizio Brignone, Padre Giorgio Marengo è ora prefetto apostolico in Mongolia, La Guida, ‏2020-04-02
1 2 3  Resignations and Appointments, press.vatican.va
↑  Giorgio Marengo, Autore a Amico, Amico (ב־)
↑  Agenzia Fides, ASIA/MONGOLIA - Missionary Bishop Wenceslao Padilla, a "good and faithful servant" who gave his life for the rebirth of the Church - Agenzia Fides, www.fides.org
↑  Padre Giorgio Marengo. La Mongolia ora ha il suo vescovo, www.avvenire.it, ‏2020-08-09 (באיטלקית)
↑  Federica Bello, Padre Marengo è Vescovo, La Voce e il Tempo, ‏2020-08-08 (ב־)
↑  Sabrina Pelazza, La chiesa cattolica in Mongolia, intervista al neo vescovo cuneese Giorgio Marengo, La Fedeltà, ‏2020-08-24 (ב־)
↑  Audience with a delegation of the Buddhist Authority in Mongolia, press.vatican.va
↑  Agenzia Fides, ASIA/MONGOLIA - The Apostolic Prefect Marengo, appointed Cardinal: "That of the Pope is a missionary gesture" - Agenzia Fides, www.fides.org
↑  Claire Giangravé, Pope Francis disrupts tradition while drawing firm lines in new cardinal picks, RNS, ‏2022-06-13 (באנגלית אמריקאית)
↑  Assegnazione dei Titoli e delle Diaconie ai nuovi Cardinali creati nel Concistoro Ordinario Pubblico del 27 agosto 2022, www.vatican.va
↑  MARENGO Card. Giorgio, I.M.C., press.vatican.va
↑  Resignations and Appointments, press.vatican.va
↑  Cardinal Marengo: Pope’s visit to Mongolia sows seeds of harmony - Vatican News, www.vaticannews.va, ‏2023-09-05 (באנגלית)
↑  Joan Lewis, Cardinal Giorgio Marengo, Joan's Rome, ‏2023-07-06 (באנגלית)
| --- | --- |
בקרת זהויות :  GND: 1266471375  ICCU: LIGV059583  LCCN: n2024027174  VIAF: 3465166237099196380001   WorldCat (עם VIAF): 3465166237099196380001 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג'יו מרנגו".
אבגתא

אֲבַגְתָא הוא דמות מקראית, אחד מסריסי המלך אחשוורוש המוזכר במגילת אסתר.
בסיפור המגילה

אבגתא נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש:
ושתי סירבה לבוא, ובעקבות כך נגזר עליה עונש מוות. יש הסוברים שאבגתא הוא למעשה בגתא הנזכר לפניו ונפלה כפילות. לעומת זאת במדרשים נכתב: "בזתא בוז ביתיה, חרבונא אחריב ביתיה, בגתא ואבגתא בוז ובזבוז" בתרגום השבעים מתורגם שמו כ-"אביגתא" או "אגבותא". יש המעריכים שהשם אבגתא הוא למעשה מאותו מקור של השם בגתן.
לפי מפרשים נגזר השם מבגא בסאנסקריט, שפירושו שמש, ומכאן בגדתא - בן-שמש או בן-מזל.

במחזהו של אייסכילוס, "הפרסים", נזכר שם דומה, ושם נכתב שהוא היה ידיד קרוב של המלך קסרקסס ושהוא נהרג בקרב סלמיס. יש המזהים אותם כאותה דמות.
הערות שוליים

↑  מגילת אסתר, פרק א', פסוק י'.
1 2 3  אנציקלופדיה מקראית - אוצר הידיעות של המקרא ותקופתו, כרך א', עמ' 2.
↑  אסתר רבה (וילנא) פרשה ג.
↑  אבגתא, ב"אנציקלופדיה יהודית" באתר "דעת"
↑  ‏אנציקלופדיה לאישים בתנ"ך‏ (Q114876811), עמ' 13
↑  אייסכילוס, הפרסים, 955.
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • ממוכן • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • ברכת הרב את ריבנו • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
ג'ים איילס

| --- | --- |
אין תמונה חופשית
 לידה:  10 בינואר 1926 
 פטירה:  12 בנובמבר 2004 (בגיל 78) 
 פרסים והוקרה:  קצין במסדר האימפריה הבריטית 
 
ג'ים רוי איילס (באנגלית: James Roy Eyles;‏ 10 בינואר 1926 – 12 בנובמבר 2004) היה ארכאולוג ניו זילנדי.
ביוגרפיה

איילס נולד בבלנהיים. הוא היה בנם של אלברט רוי איילס ודפנה איילס לבית דקן. בשנותיו הראשונות חי עם משפחתו בוואייראו באר ליד בלנהיים, שם, בשנת 1939, בעודו תלמיד בית ספר, גילה שלדים אנושיים מוקדמים וחפצי אמנות שנלוו אליהם, לרבות שרשראות, כלי אבן וביצת מואה.
איילס גילה עוד כמה שרידים קבורים וסייע בחפירות שביצע רוג'ר דאף (Duff) ממוזיאון קנטרברי. האתר נחשב אחד האתרים הארכאולוגיים העתיקים והחשובים בניו זילנד.
איילס המשיך את הקשר עם דאף במהלך חפירות בביצת עמק הפירמידה בשנות הארבעים. דאף זיהה את תרומתו של איילס על ידי מתן שם לזרון או נץ שנכחד, שנמצא בביצה - זרון איילס (Eyles' harrier).
בשנת 1991, לכבוד יום ההולדת של המלכה, איילס מונה לקצין מסדר האימפריה הבריטית, עבור שירותים שהעניק לארכאולוגיה הבריטית.
איילס היה צאצא של חלוץ צייד הלווייתנים ג'ימי ג'קסון. הוא עבד במוזיאוני קנטרברי, הוקיטיקה ונלסון שבניו זילנד, וכן בציד לווייתנים ובחקלאות.
לקריאה נוספת

Eyles, James R. (2007). Wairau Bar Moa Hunter. Dunedin, NZ: River Press. ISBN 978-0-9582779-0-7.
הערות שוליים

↑  Taylor, Alister; Coddington, Deborah (1994). Honoured by the Queen – New Zealand. Auckland: New Zealand Who's Who Aotearoa. p. 137. ISBN 0-908578-34-2.
| --- | --- |
בקרת זהויות :  GND: 133384535  ISNI: 0000 0000 7103 6888  LCCN: nb2003049251  TePapa: 8086  VIAF: 65194726   WorldCat (עם VIAF): 65194726 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ים איילס".
בגתא

בִּגְתָא הוא דמות מקראית, אחד מסריסי המלך אחשוורוש המוזכר במגילת אסתר.
בסיפור המגילה

בגתא נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש
ושתי סירבה לבוא, ובעקבות כך נגזר עליה עונש מוות.
שמו

הרבה חוקרים חושבים שבגתא ובגתן הם אותו אדם.
יש חוקרים הסוברים שהשמות של בגתא ובגתן שניהם מגיעים מאותה מילה בפרסית: Bagadâta, שפירושה נתנאל.
במדרשים נכתב: "בזתא בוז ביתיה, חרבונא אחריב ביתיה, בגתא ואבגתא בוז ובזבוז".